stanford-oval/wikipedia huggingface dataset:
1810
Tapahtumia > tuntematon päivämäärä

Nurmeksen pitäjä itsenäistyi.
Suomessa otettiin jalometallien leimaamisessa käyttöön vuosileimojen sarja, jota edelleenkin käytetään.
Espanjalaisen Amerikan itsenäisyyssodat syttyivät: Bolivian itsenäisyyssota 1810–1818; Argentiinan itsenäisyyssota 1810–1821 ja 1826; Chilen itsenäisyyssota 1810–1823. Myös Meksikon itsenäisyyssota syttyi meksikolaisten kapinallisten ja Espanjan välille. Sota jatkui yli kymmenen vuotta.
Hollannin kuningaskunta hajosi eri osiin Napoleonin sotien vaikutuksesta.
Skotlantilaisen insinööri Robert Stevensonin rakennuttama Bell Rockin majakka valmistui Skotlannin rannikolle Dundeen itäpuolelle. Se on maailman vanhin käytössä oleva avomerimajakka.
Keksijä Peter Durand patentoi Britanniassa metallisen säilyketölkin.
Aiheesta muualla

Kuvia tai muita tiedostoja aiheesta 1810 Wikimedia Commonsissa
Wayne Johnsen

| Wayne Johnsen> Henkilötiedot |
| --- | --- |
Syntynyt: 7. heinäkuuta 1977 Lyndhurst, New Jersey
Kansalaisuus:  Yhdysvallat
Nyrkkeilijä
Lempinimi:  Lights Out
Painoluokka:  Ylempi keskisarja
Ammattilaistilastot
Ottelut:  20
Voitot:  17
– tyrmäysvoitot:  9
Tappiot:  3
Ratkaisemattomat:  0
Ei tuomiota/ mitätöity:  0
Wayne Johnsen (s. 7. heinäkuuta 1977 Lyndhurst, New Jersey) on yhdysvaltalainen ammattilaisnyrkkeilijä. Hän oli yksi Contenderin kolmannen tuotantokauden nyrkkeilijöistä. Jaidon Codrington tyrmäsi hänet seitsemännessä ottelussa runsas minuutti ottelun alkamisen jälkeen.
Vilma Juusonen

Vilma Juusonen on suomalainen lapsinäyttelijä, joka näytteli televisiosarjassa Tahdon asia.
Filmografia

Nousukausi (2003) – Taru
Tahdon asia (2005) – Iiris Rouhiala
Aiheesta muualla

Vilma Juusonen Elonetissä.
Vilma Juusonen Internet Movie Databasessa. (englanniksi)
Wayne Moore

| Mitalit> Maa:   Yhdysvallat.Miesten uinti. Olympialaiset  | Mitalit> Maa:   Yhdysvallat.Miesten uinti. Olympialaiset  | Mitalit> Maa:   Yhdysvallat.Miesten uinti. Olympialaiset  | Maa:   Yhdysvallat> Miesten uinti. |
| --- | --- | --- | --- |
|  Kultaa | Helsinki 1952 | 4×200 m vapaauintiviesti |  |
Yhdysvaltain vapaauintiviestijoukkue Helsingin olympialaisissa 1952: William Woolsey, Wayne Moore, James McLane ja Ford Konno.
Wayne Richard Moore (30. marraskuuta 1931 Bridgeport, Connecticut – 20. helmikuuta 2015 Trumbull, Connecticut) oli yhdysvaltalainen uimari ja olympiavoittaja.
Moore kuului Yhdysvaltain olympiakultaa 4×200 metrin vapaauintiviestissä voittaneeseen joukkueeseen Helsingissä 1952. 400 metrin vapaauinnissa hän sijoittui kuudenneksi.
Moore kuoli pitkällisen sairauden jälkeen 83-vuotiaana 20. helmikuuta 2015.
Vähä-Melkutin

| Vähä-Melkutin |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi, Tammela
Koordinaatit:  60°44′03″N, 24°03′01″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  salmi Iso-Melkuttimeen 
Järvinumero:  35.887.1.015
Mittaustietoja
Pinnankorkeus:  119,4 m  
Rantaviiva:  2,582 km  
Pinta-ala:  14,938 ha  
 fiVähä-Melkutin 
Vähä-Melkutin  on Kanta-Hämeessä Lopella ja Tammelassa Räyskälän kylän lähellä sijaitseva järvi.
Maantietoa

Järven pinta-ala on 14,9 hehtaaria ja se on 1,0 kilometriä pitkä ja 300 metriä leveä. Se sijaitsee Räyskälän ympäristössä Pernunnummella, missä maaperä on muodostunut jääkauden loppuvaiheessa jäätikköjoen muodostumissa, joista alueella sanduri tai delta on vallitsevin maa-aineksen kasautumismuoto. Tasaiasen sandurin keskellä olevat painaumat ovat voineet syntyä, kun paikalleen juuttunut jäävuori on estänyt hiekan täyttymisen kohdallansa ja joka on myöhemmin sulanut pois . Sen rantaviivan pituus on 2,6 kilometriä ja se rannat ovat metsämaata. Rannoille on rakennettu kolme vapaa-ajan asuntoa, joille johtaa tiet yhdystieltä 2824.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjärven valuma-alue kuuluu. Järven vedenpinnan korkeus on 119,4 metriä mpy. Järveen ei tule eikä lähde ojia lukuun ottamatta kapeaa salmea Iso-Melkuttimeen. Järvillä on sama vedenpinnankorkeus.
Vo0

Vo0 vuonna 2005.
Sander ”Vo0” Kaasjager on alankomaalainen maailmanlaajuisesti tunnettu verkkopelaaja, joka on tehnyt itsestään tunnetun esimerkiksi Quake 3:a, Painkilleriä ja Quake 4:ää pelaamalla. Kaasjager tunnetaan maailman parhaaksi väitetyn verkkopelaajan, Johnathan ”Fatal1ty” Wendelin, perivihollisena.
Saavutukset > 2004

1st - Netgamez 2004B - 1on1 (Nieuwegein, Alankomaat)
1st - Electronic Sports World Cup 2004 - 1on1 (Poitiers, Ranska)
1st - CPL Extreme Summer Championships 2004 - 1on1 (Dallas, Yhdysvallat)
1st - CPL Extreme Winter Championships 2004 - 1on1 (Dallas, Yhdysvallat)
Saavutukset > 2005

1st - CPL World Tour Spain Qualifier 2005 - 1on1 (Istanbul)
1st - CPL World Tour Stop Turkey 2005 - 1on1 (Istanbul)
2nd - CPL World Tour Stop Spain 2005 - 1on1 (Barcelona)
1st - CPL World Tour Stop Brazil 2005 - 1on1 (Rio de Janeiro)
1st - CPL World Tour Stop Sweden 2005 - 1on1 (Jönköping)
2nd - CPL World Tour Stop USA 2005 - 1on1 (Dallas, Yhdysvallat)
1st - CPL World Tour Stop UK 2005 - 1on1 (Sheffield, Britannia)
2nd - CPL World Tour Stop Singapore 2005 - 1on1 (Singapore)
1st - CPL World Tour Stop Italy 2005 - 1on1 (Milano)
3rd - CPL World Tour Stop Chile 2005 - 1on1 (Santiago)
2nd - CPL World Tour Grand Finals - 1on1 (New York)
Africa

Africa voi viitata seuraaviin:
Maantiede

Afrikka, lat. Africa, maanosa
Africa, Rooman provinssi
Africa, Rooman diokeesi
Africa vetus, Rooman provinssi
Africa nova, Rooman provinssi
Africa proconsularis, Rooman provinssi
(Africa) Tripolitania, Rooman provinssi
(Africa) Valeria Byzacena, Rooman provinssi.
Henkilöitä

Africa Sexx, yhdysvaltalainen malli ja pornonäyttelijä.
Sotalaivoja > Britannian kuninkaallinen laivasto

HMS Africa (1691), 46-tykkinen neljännen luokan alus
HMS Africa (1761), Essex-luokan 64-tykkinen kolmannen luokan linjalaiva
HMS Africa (1781), Inflexible-luokan 64-tykkinen kolmannen luokan linjalaiva
HMS Africa (1803), kutteri
HMS Africa (1859), vankilaiva
HMS Africa (1862), puurunkoinen potkurisluuppi
HMS Africa (1905), King Edward VII -luokan taistelulaiva.
Sotalaivoja > Espanjan laivasto

África (1733), Espanjan laivaston Fuerte-luokan linjalaiva
África-luokka, 1740-luvulla rakennettu Espanjan laivaston linjalaivaluokka
África (1746), Espanjan laivaston África-luokan linjalaiva
África (1752), Espanjan laivaston linjalaiva
África (1785), Espanjan laivaston yhteysalus
África (1786), Espanjan laivaston kuunari
África (1862), Espanjan laivaston Narváez-luokan potkurikorvetti
Muuta

”Africa”, rock-yhtye Toton kappale vuodelta 1982
1193 Africa, pikkuplaneetta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Africa”, voi hakea sivunnimihaulla, laajalla sivunnimihaulla tai tekstihaulla.
Vähä-Mustinki

| Vähä-Mustinki |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′06″N, 24°55′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.019
Mittaustietoja
Pinnankorkeus:  117,5 m 
Rantaviiva:  1,2 km 
Pinta-ala:  0,07 km² 
 fiVähä-Mustinki 
Vähä-Mustinki on Jämsän länsiosassa sijaitseva seitsemän hehtaarin laajuinen järvi. Etäisyys Jämsän keskustasta on kahdeksantoista kilometriä luoteeseen ja Tampereelta 81 kilometriä koilliseen. Vähä-Mustinki sijaitsee vedenjakajalla: sen länsipuolinen Iso-Mustinki kuuluu Kokemäenjoen vesistöön, Vähä-Mustinki puolestaan kuuluu Kymijoen vesistöön.
Maantiede

Vähä-Mustingin pituus kaakosta luoteeseen on 450 metriä, järven pohjoisosan leveys on 300 metriä. Vähä-Mustinki on saareton, sen itä- ja pohjoisrannalla on joitakin rakennuksia. Lounaassa on Loukkokorvenkangas ja Loukkukorpi. Kantatie 56 kulkee puolisen kilometriä järven itäpuolitse; maantiereitin Jämsä–Mänttä puoliväli on Vähä-Mustingin läheisyydessä.
Vähä-Mustinki kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Vähä-Mustinki on Lahnajoen alueen luoteisia vakavesiä.
Aiheesta muualla

Fishing.fi: Vähä-Mustinki
(14.5)
Viveka Anderberg

Viveka Anderberg
Viveka Kristina Elisabet Anderberg (s. 11. lokakuuta 1950 Västerhaninge) on ruotsalainen laulaja ja näyttelijä. Hän opiskeli Statens musikdramatiska skolassa Tukholmassa. Hän esiintyi vuonna 1984 elokuvassa Ronja ryövärintytär. Laulajana Anderberg on äänialaltaan sopraano. Hän laulaa Karl-Birger Blomdahlin avaruusoopperan Aniara levytyksellä Caprice-levymerkillä (CAP 22016: 1-2).
Aiheesta muualla

Viveka Anderberg Internet Movie Databasessa. (englanniksi)
Vivekananda

Swami Vivekananda vuonna 1893
rahmenlos
Swami Vivekananda (sanskritiksi स्वामि विवेकानन्द; 12. tammikuuta 1863 – 4. heinäkuuta 1902), syntymänimeltään Narendranath Dutta, oli hindulainen mystikko. Hän oli Ramakrishnan tunnetuin oppilas ja jatkoi tämän oppien ja ajatusten levittämistä filosofin kuoltua vuonna 1886.
Vivekananda opetti useita vuosia myös Euroopassa ja Yhdysvalloissa. Hän kuoli Länsi-Bengalissa, jossa oli aikanaan syntynyt.
Aiheesta muualla

Wikimedia Commonsissa on kuvia tai muita tiedostoja aiheesta .
puhua ennen eduskunnan maailmanuskontojen (englanti)
West Side Boys

West Side Boys, joka tunnettiin myös nimeltä West Side Niggaz tai West Side Junglers, oli aseistautunut ryhmä Sierra Leonessa.
Ryhmä ei ollut osa Sierra Leonen suurinta kapinallisjärjestöä Revolutionary United Front (RUF), mutta se oli jonkun aikaa liitossa Armed Forces Revolutionary Council -ryhmän kanssa. Osa West Side Boysin jäsenistä siirtyi siihen RUF:ista, osa Sierra Leonen armeijasta. Jotkut värvättiin suoraan. Monet olivat Pademban vankilan entisiä vankeja.
Ryhmä sai vaikutteita yhdysvaltalaisesta rap- ja gangsta rap -musiikista, eritoten Tupac Shakurista, ja musiikissa kuvatusta gangsta-kulttuurista. Koska termiä ”West Side Niggaz” ei oltaisi voitu näyttää jatkuvasti ryhmittymästä kertovassa mediassa, muutettiin nimi harmittomaksi muotoon ”West Side Boys”. Ennen tuhoutumistaan ryhmässä arvioitiin olevan noin 600 jäsentä.
Suuri osa West Side Boysin jäsenistä oli lapsisotilaita, jotka oli kaapattu vanhemmiltaan sen jälkeen kun ”värvääjät” olivat tappaneet heidät. Osa näistä lapsista pakotettiin osallistumaan vanhempiensa kiduttamiseen kuoliaaksi raaistaakseen ja epäinhimillistäkseen heidät. West Side Boysin jäsenet olivat poyon (kotitekoisen palmuviinin), kannabiksen ja veritimantein ostetun heroiinin suurkuluttajia. Veritimanteilla ostettiin myös suuri osa heidän aseistaan, joiden mukaan kuului muun muassa FN FAL -kiväärejä, AK-47-kiväärejä, RPG-7-kevytsinkoja kuin myös L16 81 mm -mörssärejä sekä ZPU-2-ilmatorjunta-aseita. Suuri osa ryhmän ajoneuvoista varastettiin Yhdistyneiden kansakuntien ruokasaattueista.[lähde? ]
West Side Boys kaappasi ja piti rauhanturvaajia Yhdistyneiden kansakuntien operaatiosta Sierra Leonessa panttivankeina ja sieppasi brittisotilaita Royal Irish Regiment -rykmentistä elokuussa 2000.
Yhdistyneen kuningaskunnan erikoisjoukot vapauttivat panttivangit Operaatio Barrasissa. West Side Boys kärsi operaatiossa mittavat tappiot, eikä se ryhmänä enää noussut entiseen vahvuuteensa. Myöhemmin myös ryhmän viimeiset jäsenet antautuivat.
Vähä-Musti (Laukaa)

| Vähä-Musti |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°29′13″N, 25°47′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskujoki:  ei laskuojaa 
Järvinumero:  14.335.1.006
Mittaustietoja
Pinnankorkeus:  141,8 m  
Pituus:  250 m  
Leveys:  130 m  
Rantaviiva:  0,594 km  
Pinta-ala:  2,038 ha  
Saaria:  ei saaria 
 fiVähä-Musti 
Vähä-Musti  on Keski-Suomessa Laukaassa Kaipionpohjan lähellä sijaitseva lampi.
Maantietoa

Lammen pinta-ala on 2,0 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Sikapuron valuma-alueeseen (14.335) se kuuluu. Lammen vedenpinnan korkeus on 141,8 metriä mpy.
Vladimir Arzumanjan

Vladimir Arzumanjan (keskellä) vuonna 2010.
Vladimir Arzumanjan (s. 26. toukokuuta 1998, Stepanakert) on armenialainen laulaja. Hän voitti vuoden 2010 Lasten Eurovision laulukilpailun kappaleellaan "Mama". Se oli Armenian ensimmäinen voitto missään euroviisukisassa. Kappaleen on tehnyt kanadalais-armenialainen DerHova.
Västeråsin resessi

Västeråsin resessi tarkoittaa vuonna 1527 Västeråsin valtiopäivillä tehtyjä päätöksiä. Niillä roomalaiskatolinen kirkko menetti Ruotsissa arvovallan ja taloudellisen aseman. Protestanttisuus saattoi näin levitä. Piispojen linnat ja kartanot siirtyivät kuninkaan omistukseen, ja piispat joutuivat maksamaan veroja. Sananjulistuksen sisältöönkin puututtiin. Resessin toimeenpanoasetus oli Västeråsin ordinantia, jossa valtiovalta hyväksyi luterilaisen käsityksen kirkon ja valtion välisistä suhteista.
Kirjallisuutta

Carl Blink: Ruotsin vapauttaja.  Otava, 1935.
West Sacramento

| West Sacramento |
| --- | --- |

Valtio:  Yhdysvallat
Osavaltio:  Kalifornia
Piirikunta:  Yolo
Hallinto:  
 – Pormestari:  Christopher Cabaldon
Pinta-ala:  
 – Kokonaispinta-ala:  59,2 km²
 – Josta vettä:  4,2 km² 
Väkiluku (2007):  46 492
Lempinimi::  West Sac
Infobox OKVirheellinen NIMI-arvo: 
West Sacramento (suom. Länsi-Sacramento) on kaupunki Yolon piirikunnassa Kaliforniassa. Kaupunki on kasvanut yhteen Sacramenton kanssa, mutta ne erottaa toisistaan Sacramentojoessa oleva piirikuntaraja. West Sacramento on nopeasti kasvava kaupunki; vuoden 2000 väestönlaskennassa kaupungissa oli 31 615 asukasta, kun taas vuonna 2006 luku oli jo 44 162.
Vladimir Artjomov

Vladimir Nikolajevitš Artjomov (ven. Владимир Николаевич Артёмов, s. 7. marraskuuta 1964 Vladimir, Venäjän SFNT, Neuvostoliitto) on entinen venäläinen telinevoimistelija ja olympiavoittaja.
Artjomov oli Soulin 1988 olympialaisten menestynein voimistelija. Hän voitti kultaa joukkuekilpailussa, henkilökohtaisessa moniottelussa, nojapuilla ja rekillä. Lisäksi hän saavutti hopeaa permannolla.
Artjomov voitti yhteensä kuusi maailmanmestaruutta. Budapestissa 1983 hän voitti kultaa nojapuilla ja sai hopeaa joukkuekilpailussa. Montréalissa 1985 hän voitti kultaa joukkuekilpailussa ja sai hopeaa moniottelussa. Rotterdamissa 1987 hän voitti kultaa joukkuekilpailussa ja nojapuilla sekä saavutti hopeaa permannolla ja pronssia moniottelussa. Stuttgartissa 1989 hän voitti kolmannen kerran maailmanmestaruudet joukkuekilpailussa ja nojapuilla sekä sai lisäksi hopeaa permannolla ja rekillä ja pronssia hypyssä.
Ahopellava

| Ahopellava |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pellavakasvit Linaceae
Suku::  Pellavat Linum
Laji::  catharticum
Kaksiosainen nimi
 Linum catharticum  L. 
Katso myös
   Ahopellava Wikispeciesissä   Ahopellava Commonsissa 
Infobox OKNimi-testi OK: 
Ahopellava (Linum catharticum) on pellavakasvien heimoon ja pellavien sukuun kuuluva kasvilaji.
Ulkonäkö ja koko

Ahopellava on yksi- tai kaksivuotinen ruohokasvi, jonka hento varsi on korkeudeltaan keskimäärin 5–25 senttimetriä. Ahopellavan nuput ovat nuokkuvia ja niistä avautuvat säteittäiset, viisiterälehtiset valkoiset kukat ovat halkaisijaltaan alle sentin mittaisia. Ahopellava kukkii kesä–elokuussa. Siemenet muodostuvat nelilokeroisiin siemenkotiin, joissa jokaisessa lokerossa on kaksi siementä.
Levinneisyys ja elinympäristö

Ahopellava kasvaa lehto- ja merenrantaniityillä sekä kuivilla kedoilla ja kallioilla. Kasvupaikkavaatimuksiltaan laji on kalkinsuosija. Suomessa ahopellava on osassa maata uhanalainen. Ahopellava on yleinen Ahvenanmaalla ja Manner-Suomen lounaisimmassa osassa, muualla Etelä-Suomessa harvinainen.
Aiheesta muualla

Suomen Lajitietokeskus: Ahopellava (Linum catharticum)
Kasviatlas 2022: Ahopellavan (Linum catharticum) levinneisyys Suomessa
Pinkka – Lajintuntemuksen oppimisympäristö: Ahopellava (Linum catharticum)
United States Department of Agriculture (USDA): Linum catharticum (englanniksi)
Flora of North America: Linum catharticum (englanniksi)
Vähä-Musturi

| Vähä-Musturi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°41′32″N, 24°08′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pukalan valuma-alue (35.39)
Laskuoja:  oja Iso-Musturiin 
Järvinumero:  35.395.1.003
Mittaustietoja
Pinnankorkeus:  144,4 m  
Rantaviiva:  1,199 km  
Pinta-ala:  5,451 ha  
Saaria:  ei saaria 
 fiVähä-Musturi 
Vähä-Musturi  on Pirkanmaalla Orivedellä Pukalan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 5,5 hehtaaria ja se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Neejärven valuma-alueeseen (35.395) se kuuluu. Järven vedenpinnan korkeus on 144,4 metriä mpy.
Västinginmäki

Västinginmäki on alue Tampereen kaupungin eteläosassa Vuoreksen ja Särkijärven pohjoispuolella Lahdesjärven kaupunginosassa. Västinginmäki on saanut nimensä samannimisestä mäestä. Nimen etymologinen alkuperä tulee ruotsinkielen sanasta fästning (suom. linnoitus). Alueella on yksi ympärivuotiseksi kaavoitettu kiinteistö sekä toistakymmentä kesäasuntoa. Ennen Särkijärven sillan valmistumista 2011 Västinginmäelle ei ollut ulkoilureittejä tai julkisia tieyhteyksiä, josta syystä alue on pysynyt Tampereen keskustan läheisyydestä huolimatta tuntemattomana ja erämaisen koskemattomana.
Västinginmäen halki kulkee Västinginmäentie.
Tampereen kaupunki on aloittanut Västinginmäen alueen asemakaavoittamisen (kaava nro. 8587) vuonna 2018. Tampereen kaupunginvaltuusto hyväksyi kaavan kokouksessaan 14.6.2021. Asemakaavasta on valitettu Hämeenlinnan hallinto-oikeuteen ja kaupunki on toimittanut vastineensa kaupunginhallituksen sen ensin hyväksyttyä kokouksessaan 8.11.2021. Oikeuden ratkaisu valmistuu todennäköisesti noin 1,5 vuotta valituksen tekemisestä.
Luonto

Alueella ei ole erityisiä luonnonsuojelukohteita ja harvakseltaan niin sanottuja metsälakikohteita. Lajisto on tästä huolimatta poikkeuksellisen runsas ja monimuotoinen. Västinginmäen lajistoon kuuluu muun muassa loisiva lehtivihreätön mäntykukka (Monotropa hypopitus), vanhan asutuksen ilmentäjälaji suurikukintoinen tummatulikukka (Verbascum nigrum), tappavan myrkyllinen näsiä (Daphne mezereum) sekä myrkyllinen mustakonnanmarja (Actaea spitae), Särkijärvessä tavattu suomen eteläisin lapinvesitähti (Callitriche hamulata), orkideoistamme maariankämmekkä (Dactylorhiza maculata), harajuuri (Corallorhiza trifida), herttakaksikko (Listera cordata), soikkokaksikko (Listera ovata) sekä yövilkka (Goodyera repens).
Linnustoltaan Särkijärvi on kuikkajärvenä (Gavia stellata) yksi Suomen parhaimmista. Järvellä pesii säännöllisesti kolme paria kuikkia ja keväällä ja syksyllä järvelle kokoontuu yli kymmenen yksilön ryhmiä. Kuikka on EU-direktiivin puitteissa Suomen erityisvastuulaji. Lisäksi järvellä pesii EU-direktiivilaji selkälokki (Larus fuscus). Västinginmäestä löytyy lisäksi vanhojen metsien tyypillisiä lajeja ja muita mielenkiintoisia lajeja, kuten harmaapää- (Picus canus) ja pohjantikka (Picoides tridactylus), palokärki (Dryocopus martius), varpus- (Glaucidium passerinum) ja viirupöllö (Strix uralensis), puukiipijä (Certhia familiares), pyy (Tetrastes bonasia), teeri (Lyrurus tetrix), pyrstötiainen (Aegithalos caudatus), pähkinähakki (Nucifraga caryocatactes), pikkusieppo (Ficedula parva) ja idänuunilintu (Phylloscopus trochiloides).
Nisäkkäistä alueella tavataan mm. metsäkauriita, hirviä, näätää, kärppää, kettua ja satunnaisesti ilveksiä. Kesän 2005 kartoituksen perusteella Västinginmäen yleisimpiä lepakoita ovat viiksisiipat/isoviiksisiipat sekä pohjanlepakot. Matelijoista alueella on tavattu mm. sammakkoa, viitasammakkoa ja erikoisuutena punakorvakilpikonnaa, jonka toistaiseksi ainoa pysyvä kanta on tiettävästi Vantaanjoessa. Särkijärven kalakantaan kuuluu yleisinä muun muassa järvilohi, kuha, muikku, siika, ahven ja säyne. Siikaa, kuhaa ja lohta on järveen istutettu. Järven säynevien sanotaan olevan Suomen suurimpia. Vuonna 2008 Särkijärvestä pyydettiin Suomen suurin järvilohi.
Wayne McLaren

Wayne McLaren (1940 Louisiana – 22. heinäkuuta 1992 Newport Beach, Kalifornia) oli yhdysvaltalainen stunt-esiintyjä, rodeoammattilainen, näyttelijä ja mainosmalli.
McLaren oli lahjakas pianisti ja esiintyi 9-vuotiaana Carnegie Hallissa. Uran pianistina kuitenkin esti vasemman käden haavoittuminen metsästysonnettomuudessa. McLaren aloitti rodeon teini-ikäisenä ja harjoitti sitä sittemmin ammattimaisesti. Vuonna 1963 loukkaantuminen kuitenkin päätti myös uran rodeoammattilaisena. McLaren loi uran Hollywoodissa. Hän esiintyi elokuvissa Kultarynnäkön iloiset päivät (1969), Butch ja Kid – auringonlaskun ratsastajat (1969), The Honkers (1972) ja Nuori Bonner (1972). McLaren teki esiintymisiä myös lukuisissa televisiosarjoissa.
McLaren tuli parhaiten tunnetuksi Marlboro-miehenä 1970-luvulla. Hän oli yksi tunnetuimmista Marlboro-miehenä esiintyneistä malleista. McLaren sairasti yli kahden vuoden ajan kuolemaansa 51-vuotiaana johtanutta keuhkosyöpää. Hänen mukaansa tauti aiheutui Marlboro-savukkeiden polttamisesta. Diagnoosin saatuaan McLaren puhui aktiivisesti tupakointia vastaan. Hän esiintyi muun muassa Philip Morris Internationalin osakkeenomistajille, Massachusettsin lainsäädäntöelimelle ja koululaisille. McLaren teki kanteen lääkäristä, joka ei ollut todennut tautia terveystarkastuksessa 1989, mutta asia soviteltiin oikeuden ulkopuolella. Hän osallistui BBC:n Tobacco Wars -televisioelokuvaan. McLaren oli naimisissa Ellen Brubakerin kanssa. Hänellä oli kaksi veljeä ja sisko.
Aiheesta muualla

Wayne McLaren Internet Movie Databasessa. (englanniksi)
Vladimir Astapovski

| Mitalit> Maa:   Neuvostoliitto.Miesten jalkapallo. Olympialaiset  | Mitalit> Maa:   Neuvostoliitto.Miesten jalkapallo. Olympialaiset  | Mitalit> Maa:   Neuvostoliitto.Miesten jalkapallo. Olympialaiset  | Maa:   Neuvostoliitto> Miesten jalkapallo. |
| --- | --- | --- | --- |
|  Pronssia | Montréal 1976 |  |  |
Vladimir Aleksandrovitš Astapovski (ven. Владимир Александрович Астаповский, 16. heinäkuuta 1946 Brjansk, Venäjän SFNT – 12. huhtikuuta 2012 Moskova, Venäjä) oli Neuvostoliittoa edustanut jalkapallomaalivahti ja olympiamitalisti.
Astapovski kuului Neuvostoliiton maajoukkueeseen sen voittaessa olympiapronssia Montréalissa 1976.
Astapovski valittiin Neuvostoliiton vuoden jalkapalloilijaksi vuonna 1976. Hän kuoli 65 vuoden ikäisenä 12. huhtikuuta 2012.